Document ID: 32001R2033

Κανονισμός (ΕΚ) αριθ. 2033/2001 της Επιτροπής
της 17ης Οκτωβρίου 2001
για τροποποίηση του κανονισμού (ΕΟΚ) αριθ. 2026/92 σχετικά με τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με ελαιόλαδο και για κατάρτιση των σχετικών προβλέψεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονσμό (ΕΚ) αριθ. 1453/2001 του Συμβουλίου, της 28ης Ιουνίου 2001, για ειδικά μέτρα σχετικά με ορισμένα γεωργικά προϊόντα υπέρ των Αζορών και της Μαδέρας και για την κατάργηση του κανονισμού (ΕΟΚ) αριθ. 1600/92 (Poseima)(1), και ιδίως το άρθρο 3,
Εκτιμώντας τα ακόλουθα:
(1) Ο κανονισμός (ΕΟΚ) αριθ. 2026/92 της Επιτροπής, της 22ας Ιουλίου 1992, σχετικά με τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με ελαιόλαδο και για την κατάρτιση των σχετικών προβλέψεων(2), όπως τροποιήθηκε τελευταία από τον κανονισμό (ΕΚ) αριθ. 2353/2000(3), έχει καθοριστεί το ισοζύγιο προβλέψεων εφοδιασμού σε ελαιόλαδο για τη Μαδέρα για την περίοδο από την 1η Νοεμβρίου 2000 έως τις 31 Δεκεμβρίου 2001.
(2) Για να συνταχθούν τα ισοζύγια εφοδιασμού με βάση το ημερολογιακό έτος και προκειμένου να μη διακοπεί η εφαρμογή του ισχύοντος ειδικού καθεστώτος εφοδιασμού, πρέπει να θεσπιστεί το ισοζύγιο για την περίοδο από την 1η Νοεμβρίου έως τις 31 Δεκεμβρίου 2001.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2062/92 τροποποιείται ως εξής:
1. Στο άρθρο 1 παράγραφος 1, το πρώτο εδάφιο αντικαθίσταται από το ακόλουθο: "Για την εφαρμογή των άρθρων 2 και 3 του κανονισμού (ΕΚ) αριθ. 1453/2001, οι ποσότητες του ισοζυγίου προβλέψεων εφοδιασμού σε προϊόντα του τομέα του ελαιολάδου που απολαύουν δασμολογικής απαλλαγής κατά την εισαγωγή όταν κατάγονται από τρίτες χώρες ή της κοινοτικής ενίσχυσης, καθορίζονται στο παράρτημα του παρόντος κανονισμού."
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Οκτωβρίου 2001.

Labels: 3
18
17
5